Tragedie by Pta-oord: Jong slagoffer se naam bekend | Maroela Media
Tragedie by Pta-oord: Jong slagoffer se naam bekend
Die jongman wat Saterdag dood is toe hy van die rotse by 'n gewilde vakansieoord oos van Pretoria in die water gespring het, se naam is bekend gemaak.
Kapt. Marissa van der Merwe, polisiewoordvoerder, het Dinsdag aan Maroela Media gesê die oorledene is as Ephraim Tshabalala (24) van Soshanguve, noord van Pretoria, uitgeken.
Maroela Media het Maandag berig Tshabalala was saam met 'n groep vriende as 'n dagbesoeker by die piekniekgebied van die Nkwe-oord in Tierpoort waar die tragedie hom afgespeel het.
Tshabalala het gelyktydig saam met 'n vriend van die rotse af in die rotspoel ingespring en vermoedelik sy nek gebreek of aan 'n kopbeserings beswyk toe hy iets getref het.
Hy het onder die water verdwyn en is dood verklaar nadat polisieduikers hom uit die poel gehaal het.
Die Welbekend-polisie doen 'n geregtelike doodsondersoek.
"Die rotspoel is 'n gewilde besoekpunt en piekniekplek aangesien dit 'n natuurlike formasie langs die rivier is. Daar is duidelike kennisgewings by die watergat aangebring wat mense waarsku dat hulle op eie risiko daar swem," het Annandale gesê.
Hy het gesê daar het al vantevore mense daar verdrink, maar dít was die mees onlangse voorval die afgelope paar jaar.
Kaapstad-waterkrisis: Noodtoestand verklaar
"Die naam van die oorledene se naam …"?
Ai! Dis tragies!! Ons het, in die '70s baie pret daar gehad! Mooi herrinneringe! Sterkte aan familie en vriende.
Tragies. Klink nie vir my of die eienaar vreeslik besorgd is daaroor nie. Mens varwag nie dat hy elke besoeker moet oppas nie maar om bloot 'n "Op eie Risiko"-bord op te sit klink vir my eerder of hy net sy eie agterent wil cover.
Jammer alle sterkte
Tragiese voorval, maar ek is nie seker wat seker van die kommentators wil he die eienaar moet doen nie. Dit is tog waarvoor Nkwe bekend is. Om mense te verbied om in die poele te swem is nie 'n oplossing nie. Mens kan tog nie tragiese ongelukke as die norm aanvaar nie, of moet motors dan verbied word omdat duisende mense in motorongelukke omkom elke jaar?}